CELEX: 62018CN0060
Language: sl
Date: 2018-01-31 00:00:00
Title: Zadeva C-60/18: Predlog za sprejetje predhodne odločbe, ki ga je vložilo Tallinna Ringkonnakohus (Estonija) 31. januarja 2018 – AS Tallinna Vesi/Keskkonnaamet

23.4.2018   
            
            
               SL
            
            
               Uradni list Evropske unije
            
            
               C 142/32
            
         Predlog za sprejetje predhodne odločbe, ki ga je vložilo Tallinna Ringkonnakohus (Estonija) 31. januarja 2018 – AS Tallinna Vesi/Keskkonnaamet
   (Zadeva C-60/18)
   (2018/C 142/42)
   Jezik postopka: estonščina
   
      Predložitveno sodišče
   
   Tallinna Ringkonnakohus
   
      Stranke v postopku v glavni stvari
   
   
      Pritožnica: AS Tallinna Vesi
   
      Nasprotna stranka v pritožbenem postopku: Keskkonnaamet
   
      Ob udeležbi: Keskkonnaministeerium
   
      Vprašanji za predhodno odločanje
   
   
               1.
            
            
               Ali je treba člen 6(4) Direktive 2008/98/ES Evropskega parlamenta in Sveta z dne 19. novembra 2008 o odpadkih in razveljavitvi nekaterih direktiv (1) razlagati tako, da je s to določbo skladen nacionalni pravni akt, ki v primeru, da za določeno vrsto odpadkov merila za prenehanje statusa odpadka na ravni Unije niso bila določena, določa, da je prenehanje statusa odpadka odvisno od tega, ali za konkretno vrsto odpadkov obstajajo merila, določena z nacionalnim pravnim aktom, ki se splošno uporablja?
            
         
               2.
            
            
               Ali prvi stavek člena 6(4) Direktive 2008/98/ES Evropskega parlamenta in Sveta z dne 19. novembra 2008 o odpadkih in razveljavitvi nekaterih direktiv, če za določeno vrsto odpadkov merila za prenehanje statusa odpadka na ravni Unije niso bila določena, imetniku odpadkov daje pravico, da pri pristojnem organu ali sodišču države članice vloži predlog za ugotovitev prenehanja statusa odpadka v skladu z veljavno sodno prakso Sodišča Evropske unije ne glede na to, ali za konkretno vrsto odpadkov obstajajo merila, določena z nacionalnim pravnim aktom, ki se splošno uporablja?
            
         
      (1)  UL 2008, L 312, str. 3.